title: Nicoya gazaxo
text: Chorotega sane va istefa Amerika bak IX-eafa decemda RGJ kali mon 1000-1100 toz artlaniyir, ton lamasa runtapa , male krant ke México, kereleson va konaka gola ke pacifikafo krimtaxo koe refa Salvadora isu Nicaragua isu Costarika. Bat saneik tiyid avon gu Oto-Manga aveem vuwaf gu Nahuatl/Pipil/Nicarao mikra.  Sinafa artlanira ko Nicoya dega icle tir evlon gu 800-1200 RGJ, sedme kosmara va trocadayxa ke Tohil Plomiza martig grupen koe ontinafa azekexa ke Guatemala, koe rawopafa gola yoltkirafa gu Gran Nicoya ( pacifikafo krimtaxo ke Nicaragua isu Costarika ), batcoba va uzerara wal yone sane ke Guatemala is Costarika bazer. Silukon lamara is artlanira ke Chorotega sane va Nicoya dega va malrundara va sane dum Coribicí sane dare kopolese va milo tawavo nekiyid.